पाएं अपने शहर की ताज़ा ख़बरें और फ्री ई-पेपरडाउनलोड करें
बोरी से सारनी मार्ग की हालत दो साल से खराब है। मरम्मत के अभाव में सड़क पर कहीं गड्ढे हो गए हैं तो कहीं सड़क ही उखड़ गई है। इस कारण आवाजाही करने वाले को काफी परेशानी उठानी पड़ रही है। गौरतलब है कि बोरी से सारनी तक 25 किमी सड़क 10 साल पहले बनाई थी।
सारनी तक एकमात्र मार्ग होने के कारण अधिकांश लोग इसी मार्ग से आवाजाही करते हैं। खस्ताहाल सड़क के मेंटेनेंस के कार्य का टेंडर 2 वर्ष पूर्व बैतूल की एक कंस्ट्रक्शन कम्पनी को पीडब्ल्यूडी विभाग द्वारा दिया गया था। लेकिन उसने मरम्मत कार्य शुरू ही नहीं किया। इसके बाद पिछले वर्ष 2020 में किसी अन्य कंस्ट्रक्शन कम्पनी को टेंडर दिया। लेकिन उनके द्वारा मेंटेनेंस कार्य शुरू नहीं किया जा रहा। जिसके चलते सड़क की हालत और खराब होती जा रही है।
ग्राम बोरी के लखन यादव, विसु यादव, कमलेश यादव ने बताया सारनी मार्ग पर ग्राम घीसी से बेलोंड तक सड़क जर्जर हो गई है। घाट सेक्शन पर सीसी सड़क में दरारें आ गई हैं। कई स्थानों पर सड़क उखड़ गई है जिससे आए दिन दो पहिया वाहन चालक दुर्घटना के शिकार होते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn